+-----------------------------------------------------------------------+
| การจัดการ                                                              |
+-----------------------------------------------------------------------+

โครงสร้างการจัดการ 

คณะกรรมการบริษัทฯ มีจำนวน 13 ท่าน ประกอบด้วย

  - กรรมการที่เป็นผู้บริหาร 7 ท่าน

  - กรรมการที่ไม่ได้เป็นผู้บริหารและเป็นกรรมการอิสระ 3 ท่าน

  - กรรมการตรวจสอบ 3 ท่าน

ดังนั้น บริษัทฯ มีกรรมการอิสระทั้งหมด 6 ท่าน คิดเป็นร้อยละ 46 ของกรรมการทั้งคณะ

-   คณะกรรมการบริษัทฯ ประกอบด้วย

  -------- ---------------------------------- ------------------------------
  ชื่อ-สกุล                                      ตำแหน่ง

  1.       พล.อ.จรัล กุลละวณิชย์                  ประธานกรรมการ

  2.       ร้อยตรี ไพโรจน์ รัตตกุล                 กรรมการผู้จัดการ

  3.       นายประกิต ประทีปะเสน                 กรรมการ

  4.       พล.ต.ท.โกศล ลิมปิชาติ                 กรรมการ

  5.       พล.ต.ต.จำทูล สวัสดิ์-ชูโต               กรรมการ

  6.       นางยุพเรศ เที่ยงธรรม                  กรรมการ

  7.       นายสังข์ ว่องปรีชา                     กรรมการ

  8.       นางสาวสมรลักษณ์ มหาสมิติ               กรรมการ

  9.       นายชลิต ลิมจิตติ                       กรรมการ

  10.      นางสาวโอษริศ อมาตยกุล                กรรมการ

  11.      นางปริยา จีระพันธุ์                     กรรมการ

  12.      นายยรรยง เมธาพาณิชย์                 กรรมการ

  13.      **นายมเนศร์ รัตตกุล                   กรรมการ
  -------- ---------------------------------- ------------------------------

** ลาออกเมื่อวันที่ 19 มีนาคม 2546

-   ประธานกรรมการเป็นกรรมการอิสระตามความหมายของตลาดหลักทรัพย์
    และไม่มีความสัมพันธ์ใดๆ กับฝ่ายบริหาร

-   ประธานกรรมการไม่เป็นบุคคลเดียวกันกับกรรมการผู้จัดการ เพื่อเป็นการแบ่งแยก
    หน้าที่ในการกำหนดนโยบายการกำกับดูแลและการบริหารงานประจำ

- 2 –

-   ขอบเขตอำนาจหน้าที่และความรับผิดชอบของคณะกรรมการ

  ---- -------------------------------------------------------------------
  1.   มีส่วนในการกำหนดนโยบาย ทิศทางการดำเนินงานของบริษัทฯ
       และกำกับดูแลฝ่ายบริหารให้ดำเนินการตามนโยบาย กฎหมาย วัตถุประสงค์
       ข้อบังคับของบริษัทฯ ตลอดจนมติที่ประชุมผู้ถือหุ้น

  2.   กำหนดนโยบายเพื่อสนับสนุนการกำกับดูแลกิจการโดยให้ครอบคลุมหลักสำคัญดังนี้ :

       - ปฏิบัติต่อผู้ถือหุ้นและผู้มีส่วนได้เสียอย่างเท่าเทียมกันและเป็นธรรมต่อทุกฝ่าย

       - มีความมุ่งมั่นในการสร้างมูลค่าเพิ่มให้แก่กิจการในระยะยาว หรือบริหารงานด้วย
       ความรอบคอบ ระมัดระวัง รับผิดชอบต่อการปฏิบัติหน้าที่ด้วยความสามารถและ
       ประสิทธิภาพที่เพียงพอ เพื่อให้เกิดประโยชน์สูงสุดต่อผู้ถือหุ้น
       ดูแลมิให้เกิดปัญหาความขัดแย้งทางผลประโยชน์ และรับผิดชอบต่อการตัดสินใจและการกระทำ
       ของตนเอง

       - บริหารงานด้วยความโปร่งใส สามารถตรวจสอบได้และเปิดเผยข้อมูลอย่าง
       เพียงพอแก่ผู้ที่เกี่ยวข้องทุกฝ่าย

  3.   ทบทวนและให้ความเห็นชอบกับกลยุทธ์และนโยบายที่สำคัญ วัตถุประสงค์ทางการเงิน
       ตลอดจนแผนงานต่างๆ ของบริษัทฯ เมื่อเห็นว่าเหมาะสม
       และดูแลให้มีการปฏิบัติตามแผนงานที่วางไว้

  4.   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ
       กรรมการ และผู้ถือหุ้น รวมทั้งการใช้สินทรัพย์ของบริษัทฯ ไปในทางมิชอบ
       และการกระทำอื่นใดที่ไม่ถูกต้องในรายการระหว่างบุคคลที่เกี่ยวโยงกัน

  5.   เสนอแต่งตั้งผู้สมควรเป็นกรรมการ
  ---- -------------------------------------------------------------------

-   การประชุมคณะกรรมการ

คณะกรรมการมีการประชุมโดยปกติเป็นประจำทุกไตรมาส
หลังส่งรายงานทางการเงินให้ตลาดหลักทรัพย์และเผยแพร่ต่อสาธารณชนแล้ว
และอาจมีการประชุมพิเศษเพิ่มตามความจำเป็น
โดยฝ่ายสำนักงานกรรมการผู้จัดการจะจัดส่งหนังสือเชิญประชุมพร้อมระเบียบวาระการประชุม
และเอกสารให้กรรมการทุกท่านล่วงหน้าอย่างน้อย 7 วัน ก่อนการประชุม เพื่อให้คณะกรรมการ
ได้มีเวลาศึกษาข้อมูลอย่างเพียงพอก่อนเข้าร่วมประชุม ปกติการประชุมแต่ละครั้งใช้เวลาเฉลี่ย

- 3 -

ประมาณ 2 ชั่วโมง โดยในปี 2545 ที่ผ่านมา คณะกรรมการมีการประชุมตามวารพปกติ 4 ครั้ง
ไม่มีการประชุมตามวาระพิเศษ โดยในการประชุมแต่ละครั้งมีกรรมการเข้าร่วมประชุมคิดเป็นร้อยละ
90

ทั้งนี้ ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

-   รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินและสารสนเทศทางการเงิน
ที่ปรากฏในรายงานประจำปี งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
ในประเทศไทย โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคํญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน และเพียงพอ
ที่จะดำรงรักษาไว้ซึ่งทรัพย์สิน และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการ
ดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบ
การควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทฯ โดยรวมอยู่ในระดับ
ที่น่าพอใจ และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
ณ วันที่ 31 ธันวาคม 2545

-   คณะกรรมการตรวจสอบ

คณะกรรมการตรวจสอบ ประกอบด้วยกรรมการ 3 ท่าน
ทุกท่านเป็นกรรมการที่เป็นอิสระดังรายชื่อดังต่อไปนี้

+----+---------------------------+-------------------------------------+
| ชื่อ |                           | ตำแหน่ง                              |
| -ส |                           |                                     |
| กุล |                           |                                     |
+----+---------------------------+-------------------------------------+
| 1. | นายประกิต ประทีปะเสน        | ประธานคณะกรรมการตรวจสอบ             |
+----+---------------------------+-------------------------------------+
| 2. | นายสังข์ ว่องปรีชา            | กรรมการตรวจสอบ                      |
+----+---------------------------+-------------------------------------+
| 3. | นายยรรยง เมธาพาณิชย์        | กรรมการตรวจสอบ                      |
+----+---------------------------+-------------------------------------+

- 4 -

คณะกรรมการตรวจสอบจัดตั้งขึ้นเมื่อวันที่ 17 ธันวาคม 2542 มีวาระการดำรงตำแหน่ง
คราวละ 3 ปี ซึ่งคณะกรรมการตรวจสอบดังกล่าวได้ครบวาระเมื่อวันที่ 17 ธันวาคม 2545
แต่เพื่อความต่อเนื่องในการปฏิบัติหน้าที่ของคณะกรรมการตรวจสอบ ที่ประชุมคณะกรรมการเมื่อวันที่
4
ธันวาคม 2545
จึงมีมติเป็นเอกฉันท์แต่งตั้งคณะกรรมการตรวจสอบที่พ้นจากตำแหน่งตามวาระกลับเข้าดำรงตำแหน่งคณะกรรมการตรวจสอบต่อไปอีกวาระหนึ่ง

-   คณะกรรมการตรวจสอบมีหน้าที่พิจารณาและดำเนินการดังต่อไปนี้

1.  สอบทานรายงานทางการเงินของบริษัทก่อนนำเสนอต่อคณะกรรมการ

2.  ให้คำแนะนำเกี่ยวกับการแต่งตั้งและกำหนดค่าตอบแทนของผู้สอบบัญชีของบริษัท
    ประสานกับผู้สอบบัญชีเกี่ยวกับวัตถุประสงค์ในการดำเนินการตรวจสอบ ขอบเขต แนวทาง
    แผนงานและปัญหาที่พบระหว่างการตรวจสอบ และประเด็นที่ผู้สอบบัญชีเห็นว่ามีสาระสำคัญ

3.  ประสานงานกับสำนักงานตรวจสอบภายในของบริษัทเกี่ยวกับวัตถุประสงค์
    และการวางแผนการตรวจสอบ
    การรายงานผลการตรวจสอบและประเมินประสิทธิผลของระบบการควบคุมภายในของบริษัท
    รวมถึงปัญหาที่พบระหว่างการตรวจสอบ

4.  ให้คำปรึกษาและพิจารณาทบทวนผลการตรวจสอบและข้อเสนอแนะ ทั้งของ
    ผู้สอบบัญชีและสำนักงานตรวจสอบภายใน รวมทั้งติดตามการดำเนินการของ
    ฝ่ายจัดการต่อข้อเสนอแนะดังกล่าว เพื่อเสนอต่อที่ประชุมคณะกรรมการ

ดูแลให้มีการปฏิบัติตามกฎหมายและข้อกำหนดของหน่วยงานที่กำกับและดูแล บริษัทฯ 

5.  ดูแลให้มีการบริหารความเสี่ยงที่สำคัญของบริษัท

6.  จัดทำรายงานการกำกับดูแลกิจการของคณะกรรมการตรวจสอบ โดยเปิดเผยไว้ใน
    รายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

- 5 -

-   ผู้บริหาร (ผู้มีอำนาจควบคุมของบริษัทฯ) ประกอบด้วย

  ----- ---------------------------- -------------------------------------------
  ชื่อ –                               ตำแหน่ง
  สกุล                                

  1.    ร้อยตรี ไพโรจน์ รัตตกุล           กรรมการผู้จัดการ

  2.    นางสาวสมรลักษณ์ มหาสมิติ         รองกรรมการผู้จัดการ 1

  3.    นายชลิต ลิมจิตติ                 รองกรรมการผู้จัดการ 2

  4.    **นายมเนศร์ รัตตกุล             ผู้ช่วยกรรมการผู้จัดการ

  5.    นางยุพเรศ เที่ยงธรรม            ผู้จัดการฝ่ายสำนักงานกรรมการผู้จัดการ

  6.    นางสาวโอษริศ อมาตยกุล          ผู้จัดการฝ่ายควบคุมการเงิน

  7.    นางสาวลิลลี่ มานะพงศ์            ผู้จัดการฝ่ายโฆษณา/ส่งเสริมการขาย

  8.    นายเถกิง กาญจนะ               ผู้จัดการฝ่ายโรงงาน

  9.    นายปรีชา สมสวัสดิ์               ผู้จัดการฝ่ายการเงินและบัญชี

  10.   นายดำรงรักษ อภิบาลสวัสดิ์         ผู้จัดการฝ่ายการตลาด

  11.   นายสราภัส เที่ยงธรรม            ผู้จัดการฝ่ายขาย

  12.   นางปริยา จีระพันธุ์               ผช.ผจก.ฝ่ายติดต่อประสานงานในประเทศ/ต่างประเทศ
  ----- ---------------------------- -------------------------------------------

** ลาออกเมื่อวันที่ 13 กุมภาพันธ์ 2546

-   กรรมการผู้มีอำนาจลงลายมือชื่อแทนบริษัทฯ

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ ร้อยตรี ไพโรจน์ รัตตกุล
กรรมการผู้จัดการ ลงลายมือชื่อและประทับตราสำคัญของบริษัทฯ หรือนางสาวสมรลักษณ์ มหาสมิติ
นางสาวโอษริศ อมาตยกุล นางปริยา จีระพันธุ์
สองในสามคนลงลายมือชื่อร่วมกันและประทับตราสำคัญของบริษัทฯ

1.  การสรรหากรรมการและผู้บริหาร

บริษัทฯ ไม่มีกรรมการสรรหา แต่ในการเลือกตั้งกรรมการจะปฏิบัติตามข้อบังคับของบริษัทฯ
ที่กำหนดให้การเลือกตั้งกรรมการต้องได้รับมติเห็นชอบจากที่ประชุมผู้ถือหุ้น
ตามหลักเกณฑ์และวิธีการดังต่อไปนี้ :

- 6 -

 1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

 2. ในการเลือกตั้งกรรมการอาจใช้วิธีออกเสียงลงคะแนนเลือกกรรมการเป็นรายบุคคลคราวละคน หรือคราวละหลายคนรวมกันเป็นคณะ หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม (1) ทั้งหมด จะแบ่งคะแนนเสียงแก่คนใดหรือคณะใดมากน้อยเพียงใดไม่ได้

3. การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียง
เท่ากันให้ประธานที่ประชุมเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
ถ้าจำนวนกรรมการที่จะแบ่งออกเป็นสามส่วนไม่ได้ ก็ให้ออกโดยจำนวนใกล้ที่สุดกับส่วนหนึ่งในสาม

กรรมการที่พ้นจากตำแหน่งตามวาระนั้นอาจได้รับเลือกตั้งใหม่ได้

-   ค่าตอบแทนผู้บริหาร

- ค่าตอบแทนที่เป็นตัวเงิน

-   กรรมการ

+--------------------------------+---------------+---------------------+
|                                | จำนวนราย      | จำนวนเงิน (บาท)      |
+--------------------------------+---------------+---------------------+
| ค่าเบี้ยประชุม                     | 13            | 270,000             |
|                                |               |                     |
| โบนัส                           | -             | -                   |
|                                |               |                     |
| บำเหน็จกรรมการ, กรรมการตรวจสอบ  | 13            | 480,000             |
+--------------------------------+---------------+---------------------+
| รวม                            | 13            | 750,000             |
+--------------------------------+---------------+---------------------+

-   ผู้บริหาร (ไม่นับรวมกรรมการบริษัทฯ)

+--------------------------------+---------------+---------------------+
|                                | จำนวนราย      | จำนวนเงินบาท         |
+--------------------------------+---------------+---------------------+
| เงินเดือน                        | 12            | 20,000,000          |
|                                |               |                     |
| โบนัส                           | -             | -                   |
|                                |               |                     |
| ค่าตอบแทนอื่นๆ                    | -             | -                   |
+--------------------------------+---------------+---------------------+
| รวม                            | 12            | 20,000,000          |
+--------------------------------+---------------+---------------------+

- 6 -

- ค่าตอบแทนอื่นๆ (ที่ไม่ใช่เงิน)

 - ไม่มี -

  4. คณะกรรมการกำหนดค่าตอบแทน

บริษัทฯ ยังไม่มีคณะอนุกรรมการกำหนดค่าตอบแทน แต่มีกระบวนการพิจารณา
ค่าตอบแทนเบื้องต้นโดยใช้ผลประกอบการของบริษัทฯ ประกอบการพิจารณากำหนด ก่อนนำเสนอ
ที่ประชุมผู้ถือหุ้นพิจารณาให้ความเห็นชอบ การกำหนดค่าตอบแทนจะกำหนดเป็นจำนวนแน่นอน
ให้มีผลตลอดไปจนกว่าที่ประชุมผู้ถือหุ้นจะมีมติเปลี่ยนแปลง

  5. การกำกับดูแลกิจการ

คณะกรรมการบริษัทฯ ได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (code of
best practices) ตามแนวทางของตลาดหลักทรัพย์แห่งประเทศไทย คณะกรรมการบริษัทฯ
ได้ให้ความสำคัญอย่างยิ่งกับระบบการควบคุมภายในและการตรวจสอบภายใน นอกจากนี้
คณะกรรมการบริษัทฯ ยังได้แต่งตั้งคณะกรรมการตรวจสอบ ซึ่งเป็นองค์ประกอบสำคัญส่วนหนึ่ง
ของนโยบายการกำกับดูแลกิจการที่ดี ซึ่งประกอบด้วยกรรมการภายนอกที่มีความเป็นอิสระ
และคุณสมบัติตามข้อกำหนดของตลาดหลักทรัพย์แห่งประเทศไทย เพื่อปฏิบัติหน้าที่ตามข้อบังคับ
ว่าด้วยคณะกรรมการตรวจสอบ

คณะกรรมการบริษัทฯ มีความเชื่อมั่นเป็นอย่างยิ่งว่า กระบวนการกำกับดูแลกิจการที่ดี
จะช่วยส่งเสริมผลการดำเนินงานของบริษัทฯ และจะมีส่วนทำให้บริษัทฯ
ได้รับการยอมรับมากขึ้นตลอดจนเป็นการเสริมสร้างความโปร่งใสและประสิทธิภาพของฝ่ายจัดการ
อันจะสร้างความเชื่อมั่น
ให้เกิดขึ้นแก่ผู้ถือหุ้น ผู้ลงทุน และผู้เกี่ยวข้องทุกฝ่าย

  6. การดูแลการใช้ข้อมูลภายใน

บริษัทฯ มีนโยบายกำกับดูแลเพื่อป้องกันผู้บริหารนำข้อมูลภายในของบริษัทฯ ไปใช้ประโยชน์ส่วนตน
โดย

- ห้ามมิให้ผู้บริหารรวมถึงคู่สมรส บุตรที่ยังไม่บรรลุนิติภาวะของผู้บริหารดังกล่าว
ใช้ข้อมูลภายในซึ่งยังไม่ได้เปิดเผยทำการซื้อ ขาย โอน หรือรับโอนหลักทรัพย์ที่ออกโดย

บริษัทฯ ก่อนที่ข้อมูลนั้นจะเปิดเผยสู่สาธารณชน

- 7 -

- ห้ามมิให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคล
ภายนอก หรือบุคคลที่ไม่มีหน้าที่เกี่ยวข้อง

- ดูแลให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับ
หลักทรัพย์และตลาดหลักทรัพย์ ตามมาตรา 59 แห่งพระราชบัญญัติหลักทรัพย์และตลาดหลักทรัพย์
พ.ศ. 2535

  7 บุคลากร ณ วันที่ 31 ธันวาคม 2545

-   จำนวนพนักงานทั้งหมด : 1,784 คน

-   จำนวนพนักงานสายงานหลัก : 1,575 คน

-   ลักษณะผลตอบแทนที่ให้กับพนักงาน แบ่งออกเป็น

1.  ค่าตอบแทนหลัก ได้แก่ เงินเดือน ค่าจ้าง

2.  ค่าตอบแทนเสริม ได้แก่ สวัสดิการต่างๆ

3.  ค่าตอบแทนจูงใจ ได้แก่ เงินถึงเป้าหมาย เงินเบี้ยขยัน เงินสมนาคุณขาย

8 นโยบายการพัฒนาบุคลากร 

บริษัทฯ มีนโยบายให้การสนับสนุนและส่งเสริมพนักงานเพิ่มพูนความรู้ ความสามารถ
เพื่อเพิ่มประสิทธิภาพในการทำงาน โดยจัดให้มีการฝึกอบรมทั้งในและนอกสถานที่
ให้ทุนการศึกษาทั้งในและต่างประเทศ ตลอดจนการดูงานทั้งในและต่างประเทศ

  9. สิทธิของผู้ถือหุ้น

บริษัทฯ ได้จัดให้มีการประชุมใหญ่สามัญผู้ถือหุ้นระหว่างช่วงเดือนเมษายนของทุกปี
โดยการประชุมจะจัดขึ้นที่โรงแรมที่มีการคมนาคมสะดวก และบริษัทฯ
ได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 7 วัน
โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้องครบถ้วน
เพื่อให้ผู้ถือหุ้นสามารถตรวจสอบได้

ในปี 2546 บริษัทฯ
จะเริ่มดำเนินการเพิ่มทางเลือกให้กับผู้ถือหุ้นโดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

- 8 -

  10. การประชุมผู้ถือหุ้น

ในการประชุมผู้ถือหุ้นในปี 2545 มีกรรมการเข้าร่วมประชุมทั้งสิ้น 8 ท่าน
ซึ่งรวมถึงประธานคณะกรรมการตรวจสอบ และผู้สอบบัญชีภายนอก
โดยประธานคณะกรรมการซึ่งเป็นประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงาน
ของบริษัทฯ สอบถามและแสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่าคัญไว้ในรายงานการประชุมแล้ว

  11. สิทธิของผู้มีส่วนได้เสีย

  บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ดังนี้

  ----------- --- --------------------------------------------------------------
  - พนักงาน    :   ได้ปฏิบัติกับพนักงานอย่างเท่าเทียม เป็นธรรม และให้ผลตอบแทน
                  ที่เหมาะสม

  - คู่ค้า       :   บริษัทฯ มีการซื้อสินค้าและบริการจากคู่ค้าเป็นไปตามเงื่อนไข
                  ทางการค้า รวมถึงการปฏิบัติตามสัญญาต่อคู่ค้า

  - เจ้าหนี้     :   บริษัทฯ ปฏิบัติตามเงื่อนไขการกู้ยืมตามข้อตกลง

  - ลูกค้า      :   บริษัทฯ เอาใจใส่และรับผิดชอบต่อลูกค้า ผลิตสินค้าที่มีคุณภาพ
                  และได้มาตรฐาน รักษาความลับของลูกค้า
                  และมีหน่วยงานหรือบุคคลที่ทำหน้าที่รับข้อร้องเรียนของลูกค้าเพื่อรีบดำเนินการให้แก่
                  ลูกค้าโดยเร็วที่สุด

  - คู่แข่ง      :   บริษัทฯ ประพฤติตามกรอบกติกาการแข่งขันที่ดี
                  รักษาบรรทัดฐานของข้อพึงปฏิบัติในการแข่งขัน หลีกเลี่ยงวิธีการไม่สุจริตเพื่อทำลาย
                  คู่แข่ง

  - ชุมชน      :   มีความรับผิดชอบต่อสภาพแวดล้อมของชุมชนและสังคม
  ----------- --- --------------------------------------------------------------

ทั้งนี้ บริษัทฯ จะปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี

- 9 -

  12. ความขัดแย้งทางผลประโยชน์

บริษัทฯ ไม่มีการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้อง
กับบุคคลดังกล่าว แต่หากจะเกิดรายการดังกล่าวขึ้น ก็เชื่อมั่นว่าคณะกรรมการพร้อมที่จะดูแล
อย่างรอบคอบในทุกขั้นตอนของการอนุมัติให้ทำรายการ และปฏิบัติตามหลักเกณฑ์และวิธีการที่
ตลาดหลักทรัพย์กำหนดอย่างเคร่งคัด พร้อมทั้งเปิดเผยรายละเอียดของรายการ มูลค่าของรายการ
คู่สัญญา เหตุผล ด้วยความโปร่งใสต่อสาธารณชนทันทีโดยผ่านทางสื่ออีเล็กโทนิกส์ของงตลาด
หลักทรัพย์ และเปิดเผยในรายงานประจำปีและแบบแสดงรายงานประจำปี (แบบ 56-1)

  13. จริยธรรมทางธุรกิจ

บริษัทฯ ยังไม่ได้จัดทำแนวทางเกี่ยวกับจริยธรรมหรือจรรยาบรรณของบริษัทฯ ไว้เป็น
ลายลักษณ์อักษร แต่คณะกรรมการ ฝ่ายจัดการ และพนักงานของบริษัทฯ ก็ปฏิบัติหน้าที่ตามภารกิจ
ของบริษัทฯ ด้วยความซื่อสัตย์สุจริตและเที่ยงธรรม ทั้งการปฏิบัติต่อบริษัทฯ ผู้มีส่วนได้เสียทุกกลุ่ม
สาธารณชนและสังคม โดยคณะกรรมการจะถือปฏิบัติตามบทบาท หน้าที่ และความรับผิดชอบ
ของคณะกรรมการบริษัทจดทะเบียนตามบทบัญัติของตลาดหลักทรัพย์แห่งประเทศไทย
ฝ่ายจัดการและพนักงานมีข้อบังคับของบริษัทฯ เป็นตัวกำหนดบทบาทและหน้าที่
และทุกปีในการประชุมพนักงานกรรมการผู้จัดการจะเน้นย้ำให้พนักงานทุกคนปฏิบัติหน้าที่ด้วยความซื่อสัตย์สุจริต
มีจรรยาบรรณ และมีความรับผิดชอบต่อสังคม เช่น ไม่ให้ขายผลิตภัณฑ์ของบริษัทฯ
ข้ามเขตการจำหน่าย ไม่เก็บขวด/ลัง หรือทำลายป้ายโฆษณาของคู่แข่ง
ที่ด้านหลังของรถขายทุกคันจะมีข้อความและหมายเลขโทรศัพท์เพื่อให้สาธารณชนแจ้งเหตุในกรณีที่พนักงานขับรถไม่สุภาพหรือทำผิด
กฏจราจร เป็นต้น

  14. ความสัมพันธ์กับผู้ลงทุน

คณะกรรมการบริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
เชื่อถือได้ และทันเวลา ทั้งรายงานข้อมูลทางการเงินและข้อมูลทั่วไป ตลอดจนข้อมูลสำคัญ
ที่มีผลกระทบต่อราคาหลักทรัพย์ของบริษัทฯ โดยได้เผยแพร่ข้อมูลข่างสารต่างๆ ดังกล่าวเพื่อให้
ผู้ลงทุนและผู้เกี่ยวข้องได้รับทราบอย่างทั่วถึง ผ่านช่องทางและสื่อสารการเผยแพร่ข้อมูลต่างๆ
ของตลาดหลักทรัพย์

- 10 -

ในส่วนของงานด้านผู้ลงทุนสัมพันธ์นั้น บริษัทฯ ยังไม่ได้จัดตั้งหน่วยงานขึ้นเฉพาะ
แต่ได้มอบหมายให้ผู้ช่วยบริหารของกรรมการผู้จัดการ ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น
รวมทั้งนักวิเคราะห์และภาครัฐที่เกี่ยวข้อง เนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทฯ ได้ที่หมายเลขโทรศัพท์ 0-2392-9984-5 ต่อ 109